компетентния орган, пред когото се отчита информацията, или е събота или неделя, информацията се подава до края на следващия работен ден.
 4. Институциите незабавно предоставят на компетентните органи всички поправки в отчитаната информация.
 Член 2
 Отчитане на праговете, посочени в член 94, параграф 1 и член 325а, параграф 1 от Регламент (ЕС) No 575/2013
 Институциите отчитат на индивидуална основа или на консолидирана основа, според случая, информация за размера на балансовите и задбалансовите си дейности, изложени на пазарен риск, и размера на търговския си портфейл, като използват образец 90 от приложение I и в съответствие с указанията в част II, раздел 1 от приложение II към настоящия регламент.
 Член 3
 Отчитане относно алтернативния стандартизиран подход
 Институциите отчитат резултатите от изчисленията въз основа на алтернативния стандартизиран подход, посочен в член 430б, параграф 1 от Регламент (ЕС) No 575/2013, на индивидуална основа или на консолидирана основа, според случая, използвайки образец 91 от приложение I към настоящия регламент и в съответствие с указанията в част II, раздел 2 от приложение II към настоящия регламент.
 Член 4
 Формати за обмен на данни и информация, свързана с подаването на информация
 1. Институциите отчитат информацията, посочена в членове 2 и 3 от настоящия регламент, във форматите за обмен на данни и по начините на представяне, определени от компетентните органи, съблюдавайки определенията за данните от информационния модел и формулите за утвърждаване, изложени в приложение III.
 2. В подаваните данни не се включва информация, която не се изисква или не е приложима.
 3. Числовите стойности се представят, както следва:
 а)
 данните от тип „паричен“ се отчитат с минимална точност до хиляди единици;
 б)
 данните от тип „процент“ се представят за единица с минимална точност до четири десетични знака;
 в)
 данните от тип „цяло число“ се отчитат като цели числа с точност до съответната единица.
 4. Институциите се идентифицират единствено чрез своя идентификационен код на правния субект (ИКПС). Правните субекти и контрагентите, различни от институции, се идентифицират чрез своя ИКПС, ако има такъв.
 5. Отчитаната от институциите информация съдържа следното:
 а)
 отчетна референтна дата и отчетен период;
 б)
 отчетна парична единица;
 в)
 счетоводен стандарт;
 г)
 идентификационен код на правния субект (ИКПС) на отчитащата се институция;
 д)
 обхват на консолидацията.
 Член 5
 Влизане в сила и начална дата на прилагане
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Прилага се от 5 октомври 2021
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на от 15 март 2021 година.
 За Комисията
 Председател
 Ursula VON DER LEYEN
 (1) ОВ L 176, 27.6.2013 г., стр. 1.
 (2) Регламент (ЕС) 2019/876 на Европейския парламент и на Съвета от 20 май 2019 г. за изменение на Регламент (ЕС) No 575/2013 по отношение на отношението на ливъридж, отношението на нетното стабилно финансиране, капиталовите изисквания и изискванията за приемливи задължения, кредитния риск от контрагента, пазарния риск, експозициите към централни контрагенти, експозициите към предприятия за колективно инвестиране, големите експозиции, изискванията за отчетност и оповестяване и на Регламент (ЕС)